**Tehničko rješenje korišćenja radio-frekvencija za realizaciju PMR sistema**

Tehničko rješenje korišćenja radio-frekvencija za realizaciju PMR sistema sa repetitorskom i/ili fiksnom stanicom, dostavlja se u formi glavnog projekta, izrađenog od strane ovlašćenog projektanta.

Tehničko rješenje korišćenja radio-frekvencija za direktnu komunikaciju PMR mobilnih i/ili prenosnih stanica dostavlja se u formi popunjene tabele sa tehničkim parametrima.

Glavni projekat korišćenja radio-frekvencija obavezno sadrži sljedeće:

* opšta dokumentacija, koju čine: podaci o investitoru, podaci o fizičkom ili pravnom licu koje je izradilo projekat, rješenje o određivanju odgovornog projektanta, licenca, odnosno ovlašćenje za projektovanje za pravno lice, odnosno odgovornog projektanta, izjava odgovornog projektanta o pridržavanju zakonskih propisa i tehničkih normativa i standarda),
* projektni zadatak,
* spisak relevantne zakonske regulative i primijenjenih tehničkih normativa i standarda,
* tehničko rješenje,
* kratak opis elektro-energetskog napajanja,
* kratak opis radiokomunikacione opreme,
* grafička dokumentacija i prilozi,
* popunjena odgovarajuća tabela sa tehničkim parametrima.

Tehničko rješenje, kao dio glavnog projekta korišćenja radio-frekvencija za realizaciju PMR sistema, obavezno sadrži sljedeće:

* opis konfiguracije mreže,
* podatke o traženom radio-frekvencijskom opsegu, širini i broju traženih radio kanala,
* podatke o lokaciji repetitorske i/ili bazne stanice (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
* podatke o predajniku/prijemniku (radni opseg, izlazna snaga, prag prijema) za svaku vrstu radio stanice u mreži,
* opis predviđenog antenskog sistema za svaku vrstu radio stanice u mreži sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija, maksimalna efektivna visina),
* proračun ekvivalentno izotropno izračene snage (EIRP) za svaku vrstu radio stanice u mreži,
* predikciju prijemnog polja i prikaz geografske oblasti pokrivanja repetitorske i/ili bazne stanice sa ucrtanom zonom servisa,
* procjenu uticaja EM zračenja repetitorske i/ili bazne stanice na životnu sredinu sa proračunom oblika i dimenzija zone nedozvoljenog zračenja za postojeće i novoprojektovano stanje (umjesto proračuna oblika i dimenzija zone nedozvoljenog zračenja može se priložiti izvještaj o izvršenom mjerenju jačine električnog polja u okolini antenskog sistema).

Sastavni dio glavnog projekta je popunjena tabela sa tehničkim parametrima.

**Tehnički parametri PMR sistema**

|  |  |  |  |
| --- | --- | --- | --- |
| **Tehnički parametri** | | | |
| **Tip PMR sistema** |  |  |  |
| **Vrsta radio stanice** |  |  |  |
| **Podaci o lokaciji i oblasti pokrivanja/korišćenja** | | | |
| Naziv uže lokacije |  |  |  |
| Opština |  |  |  |
| Geografske koordinate (WGS84) |  |  |  |
| Nadmorska visina terena [m] |  |  |  |
| Oblast pokrivanja/korišćenja |  |  |  |
| **Podaci o predajnim/prijemnim radio-frekvencijama** | | | |
| Predajna frekvencija [MHz] |  |  |  |
| Prijemna frekvencija [MHz] |  |  |  |
| **Podaci o predajniku** | | | |
| Širina opsega signala i vrsta emisije |  |  |  |
| Izlazna snaga predajnika [W] |  |  |  |
| Ekv. izotr. izračena snaga (EIRP) [W] |  |  |  |
| **Podaci o anteni/antenskom sistemu** | | | |
| Tip antene/antenskog sistema |  |  |  |
| Usmjerenost |  |  |  |
| Azimut glavnog snopa [°] |  |  |  |
| Elevacioni ugao glavnog snopa [°] |  |  |  |
| Širina glavnog snopa u hor. ravni [°] |  |  |  |
| Širina glavnog snopa u vert. ravni [°] |  |  |  |
| Polarizacija |  |  |  |
| Visina iznad terena [m] |  |  |  |
| Maksimalna efektivna visina [m] |  |  |  |
| Dobitak [dBi] |  |  |  |
| Odnos naprijed-nazad [dB] |  |  |  |
| **Broj stanica u mreži** |  |  |  |
| **Ostali podaci** |  | | |

**Napomena:** U zavisnosti od tipa PMR sistema, popuniti odgovarajuća polja za sve vrste radio stanica (repetitorska, bazna, centralna fiksna, periferna fiksna, mobilna ili prenosna) koje pripadaju PMR sistemu.